text:
abbéntu 1 , nm: apentu Definition cosa chi praghet a s'istentare, comente podet èssere unu giogu o fintzes una faina chi si faet cun passione; su no fàere atentzione Synonyms e antonyms ciogu, passione, pasu Sentences zughiat pupias e àteros apentos de pitzinnos ◊ sunt inimigos de sos apentos e de àteros zogos ◊ si bufat muscadedhu, crannatza colorida e girone chi paret un'apentu Etymon srd. Translations French passe-temps English plaything Spanish pasatiempo, juego Italian trastullo German Zeitvertreib, Spielzeug.
apinniócu , nm: pinniocu Definition cosa po istare faendho, mescamente po gustu, ispàssiu, cosa lichitosa a papare; in cobertantza, cosa trebballosa, ifadosa, chi giaet tropu it'e fàere, it'e pentzare Synonyms e antonyms apentu / apicónia 3. e andhe apinniocu chi ti as leadu, ocannu! Translations French passe-temps English plaything Spanish pasatiempo Italian trastullo German Zeitvertreib.
desógu , nm: disaocu, disaogu, disaugu, disocu, disogu Definition cosa chi si faet po istare alligros, cuntentos, chentza pentzamentos / fàchere una cosa a disaugu = a discassu, chentza presse Synonyms e antonyms arrecreu, desviu, dirvagu, diveltimentu, giogu, irbelegu, ispàssiu, ispidientu, sdisogu, spréviu | ctr. matana, tormentu, trabballu Sentences sos contos no sunt beros ma s'ómine los at imbentaos pro disaogu suo ◊ pupa, ses tue su disaogu, su giogu chi rendhet dulche sa vida! ◊ su segnor feudatàriu pro disaogu andhat a cicisbeare (F.I.Mannu)◊ acabbau su trabballu, cussa fit s'ora de su disaogu ◊ angasi si nce colaiant su merie, bastu de abbarrarent paris, ca su disaogu fut cussu Etymon spn. desahogo Translations French amusement, distraction English amusement, recreation Spanish distracción (f), pasatiempo Italian sollazzo, ricreazióne, svago German Ausspannung, Zeitvertreib.
dirvàgu , nm: divagu Definition cosa chi si faet po passare ora chentza pentzamentos, po si divertire Synonyms e antonyms arrecreu, desogu, diveltimentu, giogu, irbelegu, ispàssiu, ispidientu Sentences in cussa, a sos nóbbiles divagos leo parte, comente est usuale ◊ tui costumas ca ti bolis ainnantis in prus de unu divagu Translations French distraction, amusement English diversion Spanish distracción (f) Italian svago German Zeitvertreib.
discànciu , nm: discansu, discàntziu, discantzu, discassu Definition tempus chi si passat chentza fàere o faendho calecuna cosa fàcile, praghillosa, trebballu lébiu, chi no giaet pelea e ne pelea / a discansu, a discantzu = a dàsiu, abbellu, chentza presse e chentza matana, cun fatzilidade, itl. comodaménte Synonyms e antonyms desogu, discansada, pàsiu | ctr. cadha, pelea, stragu 1 Sentences tengu discànciu ca immoi su trabballu est prus pagu ◊ za si l'at leadu su discansu, tota die chentza fàghere nudha! ◊ sas anades fint totu in festa, in discassu ◊ bos giambet in discansu dogni atreghentu! ◊ faghet sas cosas bene, chena tropu presse ne tropu discansu ◊ sa tellora de funtana est unu grandu discantzu 2. cherent chi andhe a discassu a discassu a cadhu a s'àinu, a tempos de oe! ◊ po dhi èssi prus a discantzu su chi depiat fai, custu si ndi fiat andau de domu ◊ tue za triballas a discassu, in ufíssiu, no che deo ifatu de su bestiàmine! ◊ tropu a discassu ti la leas, tue, e de triballu no ndhe atúlias! Etymon srd. Translations French aise, confort, repos, passe-temps English comfort, rest, hobby Spanish descanso Italian àgio, comodità, ripòso, passatèmpo German Ausspannung, Zeitvertreib.
discansàda , nf Definition su pigare o tènnere discantzu, su si firmare a (o cun) discantzu / fai sa cosa a d. = abbellu, chentza presse, cun àsiu, a discassu Synonyms e antonyms ispidientu, irbelegu Sentences benapat de sa discansada chi as fatu, totu su sero in domo de Fulana! Etymon srd. Translations French passe-temps, amusement English hobby Spanish pasatiempo Italian passatèmpo, svago German Ausspannung, Zeitvertreib.
disilvíu , nm: disirviu Definition cosa de divertimentu, po passare ora chentza pentzamentos Synonyms e antonyms dirvagu, disaogu, ivràsiu Sentences li piaghent sos disirvios, sa catza, su giogu ◊ benapat de disirvios, puru!…◊ in bidha che faghent festa manna cun maigantos disirvios ◊ cosas de tzou no ndhe ant a imparare, ma a custos disirvios za bi ponent aficu! Translations French amusement, distraction English amusement Spanish distracción (f), pasatiempo Italian svago German Zeitvertreib.
irbelégu, irbeléu , nm: irvelegu, isbeleu, ispeléigu, isperegu Definition cosa chi si faet po passare ora, po gustu, a giogu; nau in cobertantza, infestu, cosa matanosa, trebballosa Synonyms e antonyms arrecreu, desogu, dirvagu, diveltimentu, giogu, ispàssiu, ispidientu / ifestu, inaventu | ctr. impelegu Sentences sa catza est irvelegu? ◊ sa beste sua a sorte amus tiradu pro irvelegu ◊ s'ortu, su ribu fint s'irbelegu de sos pitzinnos ◊ sias ghia e irvelegu a s'irventuradu! (G.Ruju)◊ sos irvelegos nostros: cantare, sonare ◊ s'ispelegu allegrat sa tristura ◊ inie bi teniat amigos e ispeléigos ◊ sunt addurados in mare una chida godíndhesi s'ispeléigu che duos isposos 2. bellu ispelegu tenet, mih, a ndhe collire s'olia a una a una dae mesu de s'erba!…◊ si lu leat s'ispelegu a istudiare totu cussu muntone de líbberos!… Etymon srd. Translations French passe-temps, distraction, amusement English pastime, entertainment Spanish pasatiempo Italian passatèmpo, sollazzo, svago German Zeitvertreib, Vergnügen, Zerstreuung.
sbéliu , nm: ibéliu* Definition su no giacurare, su èssere pentzandho in àteru; cosa chi si faet a giogu, po alligria, divertimentu Synonyms e antonyms desatinu, disabudesa, isagheradura / arrecreu, desogu, dirvagu, diveltimentu, giogu, irbelegu, ispàssiu 2. gei dhu sciu su chi fatzu, no apu tentu mai unu sbéliu, fatzu sempri su doveri miu ◊ ajaja, sétzia in d-unu furrungoni, curregiat is sbélius de is piciochedhus e regulàt sa faina de coxina Translations French inattention, distraction English recreation, absent-mindedness Spanish distracción Italian disattenzióne, distrazióne, svago German Unaufmerksam- keit, Zerstreuung, Zerstreuung, Zeitvertreib.


c: text/html

text:
Is Tauledhas
Sa cumpangia de is àterus no fìat lègia, antzis si bolemus beni meda totugantus. Siguramenti femus una meca e unu paghedhu strintus, custu gei dhu potzu narri chentza de mi fadhiri, ma perou nci funt situatzionis e logus innui si bivit impari chi funt meda, ma meda, prus difìtzilis de sa de mei, mellus emu a narri, de sa nosta. In prus sciendi e biendi ca in custa sistematzioni nci depemus abarrai bai a circa cantu tempus, ma de siguru no prus pagu de duus annus, is bixinus cosa de mei mi cunsillànt de apoderai passièntzia e de abarrai cudha personi sèria-sèria chi deu fuemu: chentza de mi ghetai ainnantis cun calancuna ancada de barrosia, che a cudhu chi est a sa manu dereta de mei, ma fintzas chentza de mi ndi transiri agoa cumenti mi narat cudhu chi est a sa manu manchedha de mei.
Medas bortas m’intendu cumenti ca fessi nì petza nì pisci, pròpiu po nexi de sa bisura de àlbitru chi is àterus mi nci anti apodhau a pitzus. Sa chistioni no fiat bista e cumprèndia diversamenti cun is àterus fradis/sorris de mei: cudhu prus pitichedhu de dexi-exi, annus e de cudhu prus mannu de doxi-oxi, annus.
S’in prus m’ant donau sa nexi, e cun mei a totu sa famìllia de mei, de éssiri unu pagu fridixedhus, de no smusciai mancu unu fuedhu e de no tènniri sentidus, ma custas funt spètzias de crastuladas, cumenti a de nexis chi no funt donosas.
“Su bìviri nostu est cun totu is sentidus, est meda prus arricu e prus forti de cantu si potzat pentzai. Sceti ca no s’ant mai donau, lassau, sa possibbilidadi de si fàiri amostai fintzas in fundu, de s’arrelatai cun is àterus, de éssiri castiaus cun ogus nous, prus obetus e acudosus. Po truncai, totus pregontaus, tzerriaus ca tèngant prus a contu po nosu etotus.”
Fìant custus is pentzamentus tristus de su Nùmuru cincuanta-anta, ca in pagus fuedhus s’amostat cumenti is sentidus de is Nùmurus, in prus incotius in una Tàula-tauledha-pitagóriga, chi is pipiedhus tzerriant sceti Tauledhas. Mancai totu s’agiudu mannu meda chi iat donau a totus is òminis, sa Tauledha oi in dia, innoi e immoi, fiat stètia bogada fintzas de is ùrtimas pàginis de is cuadernus de scola. Ita boleis ca si potza nàrri? “Immoi cun is craculadrixis, s’informàtiga de is cumpudadoris, is celluledhus, si scarèscint de nosu, is prus de is bortas cun meda fatzilidadi. Ma chi pongant a menti, e fintzas beni, ca in custa manera is arroris prus mannu no funt po nosu, Nùmurus, ma po is òminis etotu”.
Custu Nùmuru cincuanta-anta, fadiat parti de una Tàula-tauledha de una scola bécia de Pauli, cudha chi nci fiat in sa ex domu cumunali in Sa Pratzita. Issa fadiat su trabballu suu, amostendisia, apicada in su muru in s’aposentu de una segunda ilementari.
Fìant passaus annus medas, chi mesu sderruta sa scola, is Numeredhus de sa nosta Tauledha fìant frimus, arrimaus, fuliaus, in cudhus murus totu scroxolaus. Fìant abarraus ingunis frimus, cìrdinus, ma sèmpiri allutus, allabaus po éssiri torra imperaus de is pipiedhu, e nareusidhu mancai a sa scusi, fintzas de is mannus. Fiat de aici chi una diri, una diri bella meda, su cincuanta-anta, iat detzìdiu totu de suncuna de fuedhai, tzerriendi a forti a forti, e creendi cun custu de aboxinai totu is arrexonis de su pópulu de is àterus, norantanoi-oi, noi-oi po ùndixi-ixi, Nùmurus incasciaus, in cudhas spètzias de arregioledhas, de sa Tàula-tauledha.
Dhu iat nau illuegus, po sa chistioni ca dhi fiant bixinus, a is duus amigus e fedalis su corantanoi-oi, e su cincuatunu-unu. A s’incras iat fuedhau cun su babbu su noranta-anta e a sa mama sa otantases-ses. Sa matessi cosa iat fatu cun is fradis coranta-anta, e sa sessanta-anta. No si ndi fiat scarèsciu de s’ajàja sua sa norantaseti-eti, de is fradilis bintixincu-incu, e de is sorrestas bintitres-tres, e po acabbai cun is e nebodis su duus-us, e su cuàturu-àturu, e is netas sa ses-es e sa cincu-incu.
Aici sighiat narendi, aboxinendi: “Nosu Nùmurus no seus de linna, o peus arrogus de màrmuri. Nosu seus bius, s’amatucaus, bieus, intendeus, teneus unu sùlidu de vida e sentidus. Poita est chi si boleis aguantai incotius in custa Tàula-tauledha/presoni-corti, chi si cundennat a éssiri sémpiri frimus cìrdinus, po debbadas?”
A custus fuedhus sighit unu carraxu, totus bolìant chistionai e èssiri ascurtaus de totus, po fàiri acabbai custa cunditzioni-cundenna.
Su trinta-inta, si ndi strantaxat e cumintzat a narri: “It’est chi bolis tui?”, ogus a su cincuanta-anta, “Ses fintzas in duna cunditizoni mellus de sa nosta, a tretu de mesu de totus, tui in sa vida tenis sa possibbilidadi de furriai sa castiada pagu pagu, podendi biri e intendi totu de totus. Ses sèmpiri cun totus, amesturau cun totus ca no tenis nì sentori nì sabori”.
“Labai chini est fuedhendi” su dexiotu-otu arrabiau contras a su trinta-inta, “Allabaisidhu si creit su mellus, ca at fintzas studiau, si creit in artu meda, de is primus domus, e a nosu de giossu si càstiat a culu de ogu. Misia, misia! Ita làstimu! Nosu, ellus, seus prus in giossu de issu. Ma is de asuta, cumenti a nosu, podint biri medas e prus mellus is pinnicas de sa vida treulada e tribbuliada, chi no si faint studiai nimancu a s’universidadi.”
“Acabeidha! Ooheh! E intzars? A- c- a- bb- e- i- dh- a! Si ponit a tzerriai aici su binticuàturu-àturu, “Est custa s’ora de si certai de pari a pari? Citius! S’apu nau de dh’acabbai! Ita si dhu depu nai in aràbu? E it’est? A nca creeis de lompi cun custus arrexonamentus e certus, e s’imprus chentza de s’ascurtai s’unu cun s’àteru? Sa vida-cundenna, de nosu frimus che arrocas, bolit pretzisu s’agiudu e trabballu de totus! Seis ascurtendimia? Mi cumprendeis? Totu is òminis ant a narri arriendisia de nosu, biendisia e intendendisia certendi, ca is Nùmurus funt medas, sàbius, ma agiumai chi cuncòdrint tra issus e totus. Peus po issus chi abarrint aici incotius”.
Àteru burdellu e fintzas prus mannu, po àteras duas oras e a s’acabbu, sa mellus pati de i Numeredhus si cuncodrant po circai de fàiri calancuna cosa impari e fiant po lassai is fuedhus e incarrerai a fàiri… “E beh? Abetai unu pagu-pagu, unu mamentu! Gollissa! Time aut! Frimeussia totus.” Su Nùmuru unu-nu, su prus làngiu, légiu e artu de totus. Cun cudhu nasu longu-longu sèmpiri arresfriau. Sighendi. “Unu mamentu sceti o fradis” iat cumentzau a narri in s’interis ca fiat strantaxendisia. Balla ca immoi totus si fiant citus, mudus che perdas. “O fradis bistu ca su logu de mei in custa Tàula, cìrdina, chi si càncarat fintzas sa menti, est in gudheni a primìtziu de custa corti, chi s’incotit, in s’arrenconi ingunis in artu a sa manu dereta de nosu, e a sa manu manchedha de is pipius chi unu tempus si castiànt. Ca su Nùmuru duus-us, e sa Nùmuru tres-es, e totu sa primu fila, de cùcuru, de is Nùmurus s’agiudat, mi potzu ponniri a conca incruada e stichiri su nasu che a palanchinu e circai de oberri, is àterus spingendi, s’arrenconi de sa Tauledha.” Unu nau e unu fatu. A conca incruada e imprassau de is àterus in s’interis chi incarrerant po spingi e oberri sa Tàula-incotidora. “Prontus? Èja? Unu-nu, duus-us, tres-es! Ohh… issa! Ohh… deu! Ohh totus! Fortza.. fortza paris!”
Ma a pustis de nc’éssiri tentau medas bortas, nudha. No nci fiant arrennescendi, totus sciustus de sudori e arrùbius che tomatas po bànnia, acanta de dhis calai una guta de su sfortzu, torrant a strantaxai a su Nùmuru unu-nu, cun su nasu a colori de cerexa. Sa Tàula iat arresistiu. Balla ca is Numeredhus fiant a faci in terra de sa bregùngia disisperada. Pariant pistaus che axina niedha in sa cubidina.
Intzaras su cincuanta-anta, ghetat una boxi a su Nùmuru centu-entu, de tragai is duus Zerus-erus, in agitòriu a sa primu fila e cun s’unu-nu, chi abarrat de pigai sa pati e su logu de su Nùmuru unu-nu, immoi a nasu arrùbiu-arrùbiu che cerexa, e de dhu lassai pasiai unu pagu.
Ma fintzas custa murtiprigatzioni de is fortzas po centu-entu, no fut arrennèscia a nudha.
Intzaras sa picioca de su centu-entu, sa norantotu-otu, narat: “Tentaus, provaus in un’àtera manera, murtiprigaus is fortzas impunnendi sémpiri ingudheni in cudhu arrenconi in artu a manu manchedha, circhendi de s’agiudai a fàiri leva cun su Nùmuru unu-nu, e s’unu-nu, abarrau de su Nùmuru centu-entu, ma cust’orta circaus de imperai sa fortza de sa mannària isponentzialli. Cudha manna-manna de is Nùmurus chi tènint su capedhu isponetzialli, chi funt cudhus Nùmurus chi impèrant in is cràculus me in is frómulas de matemàtiga e in is cumpudadoris.”
Aici si fiant pesendi is fortzas spetzialis de is Nùmurus cibernétigus, de is dus-us a su cuadrau, de is duus-us a su cubu, de is tres-es a sa de cuàturu.…..e a sighiri. Ma fintzas custa trassa no fìat arrennèscia a nudha e a pustis de èssiri tentau unas cantu bortas. Totu sa corti de sa Tauledha iat arresistiu. A pustis de éssiri pensau àteras maneras chi perou fiant arresurtadas po debbadas o no faiant a dhas fàiri, si fent arrèndius. Is Numeredhus, immoi ellus, chi totus fiant arrabiosus e pistaus de sa strachesa, ma s’inprus de su disprexeri. Fiant aici dispraxus, scoraus, niedhus che sa pixi, che cudha borta po s’interru de su Nùmuru milliardu-ardu. No s’intendiat perunu smùsciu immoi, mancu una musca bolendi; diaderus fintzas custu pariat un’àteru interru ma de totu is Nùmurus de sa Tauledha. Sa scola, buida e totu scroxolada in is murus, cun aintru s’arrancu de s’àiri amallorada de s’umbididadi, pariat ancora prus bècia, sderruta, arruinada.
Ita làstima!
Bai a circa cantu tempus fiat passau cun is pentzamentus prus niedhus de is Numeredhus, candu cumenti a unu carrannannai, tronat una boxi, boxi ca ndi bessiat de is primus filas: “Poita o sorris”, fiat sa Nùmuru trexi-exi, “No circaus de imperai sa maxia de is Nùmurus dìsparis? Si nd’ant fuedhau fintzas de is tempus antigus de Aramu? Poita no dhus imperaus? Proveus assumancu! Ajò! Ita ndi narais? Illuegus a intendi fuedhai de Nùmurus de maxia casi totus is Nùmurus ghetant is ogus a is Nùmurus tres-es, e su seti-eti, ca fent cannotus po éssiri is prus càrrigus de maxia de totu is àterus Nùmurus. Meda bortas sa maxia de custus Nùmurus fiat maxia bona o arva e no sceti mala o niedha.
Custus dhus Nùmurus a s’intendi nomenaus si fent tìmius unu pagu, antzis mellus, bregungiaus, e parìant ca si fèssint unu pagu prus impiticaus. Ma no si podìant scarèsciri de su disìgiu de ndi bessiri, chi fintzas issus duus tenìant, de i cudha galera de Témpiu de sa Tauledha. Custus Nùmurus, totus dhu scient, fent is Nùmurus prus càrrigus de totu is àterus de su poderi de maxiarxu de sa maxia de is Nùmurus, ca totu is Numeredhus arribbant fintzas a dhus timi unu pagu, no dhus bolìant casi mai atòbiai e aici no dhis amancant mai de arrespetu. Custus duus Nùmurus, a pustis de dhis éssiri, passau su primu spantu, si fent chistionaus fuedhendi lébius-lébius, ma de pressi casi po no fàiri intèndiri, cumprèndiri, e scoviai is fainas insorus a is àterus.
Sichè a pustis éssiri cuncodrau aintru de insoru, su Nùmuru tres-es, inghitzat a fuedhai: “Castiendi beni-beni sa situatzioni cosa nosta no s’abarrat àtera cosa de fàiri ca custa: depeus circai de fàiri cumenti narat sa Lei de is Nùmurus-mannus, cudha de su cràculu de is probbabbilidadis, chi is òminis imperant sceti, ita làstimus, po giogai a su lotu, sa schedina e su totip, e oi calancunu de i custus giogus est fintzas numenau Super”.
“Custus cannòscint, scuredhus, sceti custa parti de sa Lei” iat cumentzau a fuedhai su Nùmuru seti-eti, “Ma nosu duus cannosceus fintzas sa maxia prus manna de custa Lei; cudha chi s’at a donai sa possibbilidadi de ndi bessiri immoi de innoi.” Custa fìat sa maxia chi donat sa possibbilidadi a is Nùmurus de sa Tauledha de ndi bessiri de innia, de si furriai in cosas biventis. Fudi de aici ca una borta chi ent arrangiau e torrau a nou sa scola, immoi prena de pipiedhus, ma sèmpiri cun is Tauledhas in is classis. Candu sa maista pregontat a is scientis is Tauledhas, su Nùmuru arrisurtau, ma intzertau, pigat s’umbra de su pipiedhu/dha, est a narri ca su sùspidu de vida de su Nùmuru si fait cumpangia cun cudhu de su pipiedhu/dha chi dhu narat, perou custa arrespusta depiat éssiri su Nùmuru giustu. Ma totu custu sutzediat a sa scusi de is pipius, issus no scient e no s’acatant de nudha. Ma no fìat una cosa de dònnia diri e de dònnia annu. Custa cosa sutzediat sceti in is annus bisestilis, in su 29 de Friaxu in sa diri in prus de custu mesi dònnia cuàturus annus.
Cudha fiat stètia, fiat? Est! Sa diri de sa Festa Manna, e ita festa, de su pópulu de is Numeredhus. Po cudhu chi ndi scieus fintzas a immoi, arreu e libbertaus, de is de su pópulu de is Numeredhus funt: su 5 x 6=, su 10 x 10=, su 11 x 2=, su 5 x 5=, su 3 x 3=, su 8 x 7=, su 7 x 4=, su 11 x 5=, su 6 x 9=, su 10 x 5=.
Is Nùmurus de sa maxia su tres-es, e su seti-eti, no funt arrennèscius a cannosci totu is maxias de sa Lei de i Nùmurus-mannus, est po custa chistioni ca is Nùmurus Primus, cudhus ca no funt aintru de sa Tauledha, funt fintzas a oi chentza de pipiedhu o pipiedha. Ma assumancu issus no s’arrisurtat ca funt incotius in calancuna Tàula-tauledha-presoni. In s’interis fintzas i Nùmurus cun is vìrgulas funti abetendi sperantziosus.
francudefabiis

robotstxt: allowed

filter: keep


text:
Un’esperimentu pro esecutare càrculos de pretzisione artos meda subra s’interatzione de sas flutuatziones cuantìsticas, chi in fìsica pertocant s’energia de su bòidu, cun sa fortza de gravidade. In su Laboratòriu Sar-Grav de s’ex mina de Sos Enattos de Lùvula est istadu inchingiadu s’esperimentu Archimedes.
Su progetu est frutu de una collaboratzione ghiada dae s’Infn, Istitutu Natzionale de Fìsica Nucleare, a su cale ant a partetzipare sas Universidades de Tàtari, Federicu II de Napoli e Sapienza de Roma, s’European Gravitational Observatory (Ego), s’Istitutu Natzionale de Òtica de su Cnr (Cnr-Ino) e su Tzentru de fìsica teòrica de s’Universidade de Marsìllia.
S’esperimentu at a averguare comente e in cale cantidade s’energia de bòidu de unu campu eletromagnèticu determinat su pesu de un’ogetu. Su progetu at a permìtere fintzas de mesurare su “sonu de fundu” de su situ de Sos Enattos, candidadu a acasagiare s’esperimentu pro sas undas gravitatzionales Einstein Telescope.
“Archimedes at a impreare – ispiegat Enrico Calloni, chircadore Infn de Napoli – una bilantzia sensìbile meda e cun unu bratzu longu 1,4 metros. Su còmpitu de s’aparèchiu at a èssere cussu de mesurare sas variatziones potentziales e infinitesimales de pesu induidas in duos campiones de unu materiale chi tenet sa propiedade de poderare o espèllere energia de bòidu cando sa temperadura sua benit variada “.
S’esperimentu, però, tenet bisòngiu de un’ambiente silentziosu meda meda, acanta sos fatores esternos de natura sìsmica no influentzent sa càrculu. “Su ruolu essentziale de s’Infn, in sa collaboratzione cun Archimedes e in su progetu Sar-Grav, dimustrant s’importu istratègicu chi s’istitutu at atribuidu a Sos Enattos”, at ispiegadu Marco Pallavicini, membru de sa Giunta Esecutiva Infn e presidente de su Council de Ego. “Unu progetu chi creimus meda e in su cale cunfirmamus totu su suportu nostru”, agiunghet Giuseppe Fasolino, assessore regionale de sa Programmatzione.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
INTRODUCCIÓN: EL USO INDEBIDO DEL SANTO ROSARIO
≈
Incipit Sancti Rosarii recitatio
Per signum (†) Sanctae Crucis, de inimicis (†) nostris, libera nos (†), Deus noster. In nómine Patris, et Filii, et Spiritus Sancti. Amen.
Spiritus Sanctus invocatur:
Antiphona. Veni, Sancte Spiritus, reple tuorum corda fidelium, et tui amoris in eis ignem accende.
R. Et renovabis faciem terrae.
R. Da mihi virtutem contra hostes tuos.
≈
Gaudii Mysteria
II. Visitatio Beatae Mariae Virginis ad Elisabeth.
III. Nativitas Filii Dei in Bethlehem Iuda.
IV. Purificatio Beatae Mariae Virginis et Presentatio Pueri in Templo.
V. Inventio Pueri in Templo in medio Legis doctorum.
+
≈
Doloris Mysteria
II. Flagellatio Iesu Christi ad columnam.
III. Coronatio spinarum.
IV. Sanctae Crucis baiulatio.
V. Divini Salvatoris nostri crucifixio, mors et sepultura.
+
≈
Gloriae Mysteria
II. Ascensio Iesu Christi in coelos.
III. Missio Spiritus Sancti Paraclyti as Apostolos.
IV. Gloriosa Beatae Mariae Virginis in coelum Assumptio.
V. Coronatio Beatae Mariae Virginis Regina coelorum in terris.
+
≈
R. Ut digni efficiamur promissionibus Christi.
≈
LITANIAE LAVRETANAE BEATAE MARIAE VIRGINIS
Christe eleison
Kyrie eleison
Christe, audi nos
Christe, exaudi nos
Pater de coelis, Deus, miserere nobis
Fili, Redemptor mundi, Deus, miserere nobis
Spiritus Sancte, Deus, miserere nobis
Sancta Trinitas, unus Deus, miserere nobis
Sancta Maria, ora pro nobis
Sancta Dei Genitrix, ora pro nobis
Sancta Virgo virginum, ora pro nobis
Mater Christi, ora pro nobis
Mater Ecclesiae, ora pro nobis
Mater Divinae Gratiae, ora pro nobis
Mater purissima, ora pro nobis
Mater castissima, ora pro nobis
Mater inviolata, ora pro nobis
Mater intemerata, ora pro nobis
Mater immaculata, ora pro nobis
Mater amabilis, ora pro nobis
Mater admirabilis, ora pro nobis
Mater boni consilii, ora pro nobis
Mater Creatoris, ora pro nobis
Mater Salvatoris, ora pro nobis
Virgo prudentissima, ora pro nobis
Virgo veneranda, ora pro nobis
Virgo praedicanda, ora pro nobis
Virgo potens, ora pro nobis
Virgo clemens, ora pro nobis
Virgo fidelis, ora pro nobis
Speculum iustitiae, ora pro nobis
Sedes sapientiae, ora pro nobis
Causa nostrae laetitiae, ora pro nobis
Vas spirituale, ora pro nobis
Vas honorabile, ora pro nobis
Vas insigne devotionis, ora pro nobis
Rosa Mystica, ora pro nobis
Turris davidica, ora pro nobis
Turris eburnea, ora pro nobis
Domus aurea, ora pro nobis
Foederis arca, ora pro nobis
Ianua Caeli, ora pro nobis
Stella matutina, ora pro nobis
Salus infirmorum, ora pro nobis
Refugium peccatorum, ora pro nobis
Consolatrix afflictorum, ora pro nobis
Auxilium christianorum, ora pro nobis
Regina angelorum, ora pro nobis
Regina patriarcharum, ora pro nobis
Regina prophetarum, ora pro nobis
Regina apostolorum, ora pro nobis
Regina martyrum, ora pro nobis
Regina confessorum, ora pro nobis
Regina virginum, ora pro nobis
Regina sanctorum omnium, ora pro nobis
Regina sine labe originale concepta, ora pro nobis
Regina in caelum assumpta, ora pro nobis
Regina Sacratissimi Rosarii, ora pro nobis
Regina familiae, ora pro nobis
Regina pacis, ora pro nobis
Agnus Dei, qui tollis peccata mundi, parce nobis, Domine
Agnus Dei qui tollis peccata mundi, exaudi nos, Domine
Agnus Dei, qui tollis peccata mundi, miserere nobis.
≈
R. Ut digni efficiamur promissionibus Christi.
Ad Sanctum Ioseph Leonis PP XIII precatio pro mense octobris: Ad Te, beate Ioseph, in tribulatione nostra confugimus, atque, implorato Sponsae tuae sanctissimae auxilio, patrocinium quoque tuum fidenter exposcimus. Per eam, quaesumus quae te cum immaculata Virgine Dei Genetrice coniunxit, caritatem, perque paternum, quo Puerum Iesum amplexus es, amorem, supplices deprecamur, ut ad hereditatem, quam Iesus Christus acquisivit Sanguine suo, benignus respicias, ac necessitatibus nostris tua virtute et ope succurras. Tuere, o Custos providentissime divinae Familiae, Iesu Christi subolem electam; prohibe a nobis, amantissime Pater, omnem errorum ac corruptelarum luem; propitius nobis, sospitator noster fortissime, in hoc cum potestate tenebrarum certamine e caelo adesto; et sicut olim Puerum Iesum e summo eripuisti vitae discrimine, ita nunc Ecclesiam sanctam Dei ab hostilibus insidiis atque ab omni adversitate defende: nosque singulos perpetuo tege patrocinio, ut ad tui exemplar et ope tua suffulti, sancte vivere, pie emori, sempiternamque in caelis beatitudinem assequi possimus. R. Amen.
R. Benedicat Virgo Maria.


text:
What people are saying - Write a review
We haven't found any reviews in the usual places.
Other editions - View all
Popular passages
Page 77 - Deus Pater omnipotens. Domine, Fili unigenite, Jesu Christe : Domine Deus, Agnus Dei, Filius Patris. Qui tollis peccata mundi, miserere nobis. Qui tollis peccata mundi, suscipe deprecationem nostram. Qui sedes ad dexteram Patris, miserere nobis. Quoniam tu solus Sanctus, tu solus Dominus, tu solus Altissimus, Jesu Christe, cum sancto Spiritu, 'in gloria Dei Patris. Amen.
Page 78 - Deum de Deo, lumen de lumine, Deum verum de Deo vero, [genitum, non factum, consubstantialem Patri,] per quem omnia facta sunt, qui propter nos homines et propter nostram salutem descendit de coelis. ET INCARNATUS est de Spiritu sancto ex Maria virgine, et homo factus est.
Page 143 - Gloria Patri, et Filio, et Spiritui Sancto. Sicut erat in principio, et nunc, et semper, et in saecula saeculorum. Amen.
Page 162 - Deus, miserere nobis. Fili, Redemptor mundi, Deus, miserere nobis. Spiritus Sancte, Deus, miserere nobis. Sancta Trinitas, unus Deus, miserere nobis. Sancta Maria, ora pro nobis. Sancta Dei Genitrix, ora.
Page 74 - Asperges me, Domine, hyssopo, et mundabor: lavabis me, et super nivem dealbabor.
Page 155 - Rogate quae ad pacem sunt Jerusalem : * et abundantia diligentibus te. Fiat pax in virtute tua, * et abundantia in turribus tuis. Propter fratres meos, et proximos meos, * loquebar pacem de te.
Page 78 - Et in Spiritum Sanctum, Dominum et Vivificantem ; qui ex Patre Filioque procedit. Qui cum Patre et Filio simul adoratur et conglorificatur ; qui locutus est per Prophetas.
Page 176 - Fili Dei, te rogamus, audi nos. Agnus Dei, qui tollis peccata mundi. parce nobis, Domine. Agnus Dei, qui tollis peccata mundi, exaudinos, Domine.
Page 78 - Et incarnatus est de Spiritu sancto ex Maria virgine, et homo factus est Crucifixus etiam pro nobis, sub Pontio Pilato passus et sepultus est Et resurrexit tertia die secundum scripturas, et ascendit in coelum, sedet ad dexteram Patris. Et iterum venturus est cum gloria judicare vivos et mortuos, cujus regni non erit finis.
Page 79 - Sanctus, Sanctus, Sanctus Dominus Deus Sabaoth. Pleni sunt coeli et terra gloria tua. Hosanna in excelsis. Benedictus qui venit in nomine Domini. Hosanna in excelsis.


text:
Bombay
Articulu in logudoresu
Mumbai (Marathi: मुंबई, Mumbaī), est s'antiga zittade de Bombay, est sa capitale de s'istadu indianu de su Maharashtra e d'este sa capitale finanziaria de s'India. Ada guasi 13 milliones de abitantes, e d'est una de sa zittades pius populadas de su pianeta. Ma contende sos subúrbios de Navi Mumbai e Thane arrividi a 19 milliones, chi est sa quinta area metropolitana pius populada de su mundu.
Mumbai est in sa costa ovest de s'India, supra su Mare Arabicu e in su portu sou passat oltre su 50% de su trafficu de sa merces via mare de sa natzione intrea. Mumbai est su centru commerciale e de sos ispettaculos de s'India, ada su 25% de sa produtzione industriale, su 40% de su cummerciu marittimu, e su 70% de sas transaziones de s'economia indiana. Pro su flussu finantziariu custa tzitade est in sos primos deghe centros de cummerciu mundiale, est sede de importantes istitutziones finantziarias comente sa Reserve Bank of India, sa Borsa printzipale de s'India jamada Bombay Stock Exchange, e sa sede printzipale meda cumpagnias indianas e multinatzionales. In pius in sa tzitade b'est su centru pius importante de s'Asia de produtziones cinematografigas e televisivas, connottu comente Bollywood.


text:
Somaliland
Coordinadas: 9°48′N 46°12′E / 9.8°N 46.2°E
Artìculu in LSC
Sa Repùblica de Somaliland (in somalu: Jamhuuriyadda Soomaaliland) est unu istadu de s'Àfrica orientale de facto indipendente, ma de momentu no reconnòschidu internatzionalmente, chi currespondet a su chi cabudianamente fiat istadu su territòriu coloniale britànnicu de Somaliland. Su nùmene bènit dae su pòpulu sòmalu, a chie sos bividores pertènnent. Sa capitale est Hargheisa.
Su Somaliland tenet istèrrida de 137.600 km² e unos 3 milliones e mesu de bividores. Làcanat in s'ovest cun su Gibuti, in su sud-ovest e sud cun s'Etiòpia, in s'estu cun su restu de sa Somàlia e in su norte si ghetat a su golfu de Aden.
Su Somaliland atuale si fiat unidu a sa Somalia italiana a pustis de s'indipendèntzia dae Britànnia Manna in su 1960. Su 18 de maju de su 1991 aiat declaradu unileteralmente indipendèntzia, sende ca su guvernu sòmalu fiat rutu e sa gherra tzivile a curtzu de iscopiare. Dae tando s'est a pagu a pagu affortigadu, iscerende·si pro istabilidade polìtica e movende passos a manu de sa democratizatzione.


text:
argiolàe, argiolài , vrb Definition istare a chistionu cracu ma cun pagu sustàntzia, alleghetandho, foedhandho tanti po nàrrere calecuna cosa, po su gustu de foedhare Synonyms e antonyms arrallai, badaciare, badulare, ciaciarai, ciaramedhare, friganzare, itzarralai, labredhiare, paraletare, prafatai Etymon srd. Translations French bavarder English to chat Spanish charlar Italian chiacchierare German plaudern.
badulàre , vrb Definition abbarrare foedhandho tanti po foedhare, naendho cosas de pagu importu Synonyms e antonyms argiolae, arrallai, badaciare, ciaramedhare, friganzare, paraletare Translations French bavarder, babiller English to chat Spanish charlar Italian ciarlare German schwatzen.
ciaciarài, ciaciaràre , vrb: ciaciarrai, ciaciarrare, tzantzarare Definition istare a chistionu cracu ma cun pagu sustàntzia, foedhandho tanti po nàrrere calecuna cosa, po su gustu de foedhare Synonyms e antonyms argiolae, arrallai, badaciare, badulare, ciaramedhare, crallatai, friganzare, itzarralai, paraletare, prillissai | ctr. cagliare, citire Sentences fiant ciaciarrendi, chistionendi de su tempus, de sa genti e de tantis atras cosas ◊ no ciaciarrànt prus a fuedhus ma cun làgrimas chi calànt in is trempas che funtanedhas de arriu ◊ los aimis bidos in piata ciaciarrendhe cun àtere Etymon spn. chacharear Translations French bavarder, babiller English to talk in low voice Spanish chacharear Italian parlottare German tuscheln.
ciaramedhàre , vrb Definition istare a chistionu ma cun pagu sustàntzia, tanti po foedhare, naendho cosas de pagu importu Synonyms e antonyms argiolae, arrallai, badaciare, badulare, ciaciaredhare, friganzare, paraletare, tricatare Sentences istaiant ciaramedhendhe subra de sos difetos suos prusaprestu che de ndhe ammentare sos valores Etymon itl. ciaramellare Translations French babiller, bavarder English to chat Spanish charlar Italian blaterare, cianciare German schwatzen.
ciarrài , vrb: ciarrare, tzarrare, zarrare Definition istare a tzarra, istare a chistionu cracu ma cun pagu sustàntzia, istare naendho Synonyms e antonyms arrallai, baragliare, batallai, ciarrallatai, ciarrulare, paraletare | ctr. cagliare, citire Sentences tribàgliat e nemmancu ciarrendhe perdet ora ◊ los lassamus ciarrare sos mios cun sos tuos e prusighimus s'amore! ◊ comente ciarraiant sos de s'antigória, cale limbazu faedhaiant? Etymon itl. Translations French bavarder English to chatter Spanish charlar Italian ciarlare, cicalare German schwatzen.
ciavanàre , vrb Definition istare a chistionu cracu ma cun pagu sustàntzia, foedhandho tanti po nàrrere calecuna cosa, po su gustu de foedhare Synonyms e antonyms arrallai, badaciare, badulare, ciaciarai, ciaramedhare, friganzare, itzarralai, labredhiare, paraletare, prafatai, prillissai | ctr. cagliare, citire Sentences s'intendhet zente ciavanendhe ◊ fit totu s'ora ciavanendhe de isse etotu ◊ sa domo fit piena de zente, ciavanendhe e riendhe Translations French bavarder English to talk (idly) Spanish charlar Italian chiacchierare German plaudern.
cufafaràre , vrb: cunfanfarare Definition istare a cufàfara Synonyms e antonyms argiolae, arrallai, badaciare, ciaramedhare, friganzare, paraletare Etymon srd. Translations French bavarder English to chat Spanish charlar Italian ciarlare German schwatzen.
paraletàre , vrb: parletai, prallatai, preletare Definition istare a paraleta, a chistionu meda, deasi fintzes chentza importu Synonyms e antonyms argiolae, arrallai, badaciare, badulare, ciaramedhare, friganzare, ispralletare, prillissai Sentences e ita chi dhu intendis prallatendu, a fillu tuu: fuedhat in dónnia linguatzu! ◊ za ti piaghet a istare paraletendhe! Etymon srd. Translations French bavarder English to talk in a low voice Spanish charlar Italian parlottare, ciarlare German schwatzen.
piscinargiài , vrb Definition istare foedhandho de s'unu e de s'àteru deasi chentza cabu, tanti po foedhare de ccn. Synonyms e antonyms allicuterai, contularjare, crastulai, lorodhare, pidanciulai, pisigulare, pistizonare, spisciulari, trobedhare 1 Etymon srd. Translations French cancaner, bavarder English to gossip Spanish chismorrear Italian pettegolare German klatschen.


text:
cèrfa , nf: scefa Definition sa cherridura, sa pagighedha fine chi abbarrat a muntone in s'argiola de comente ant treulau e bentulau su laore; su fundhurúgiu chi faet s'ógiu / trigu de c. = sa fundhana, s'úrtimu chi si ndhe collit Synonyms e antonyms coàina, coale, mucra, mundidhu, múndulu, scefabi Scientific Terminology msg Etymon srd. Translations French grenaille English riddling Spanish granzas, borra Italian vagliatura German Sieben.
chercúzu , nm: chircuzu Definition est su chi abbarrat in s'argiola de sa treuladura de su trigu, sa pàgia prus fine; orrughedhos fines de sa coma de sa linna Synonyms e antonyms afrantzuchena, arremusulla, chimuza, chirchiza, cífrinu, cruscuza, frataza, pampodha, romasiza, tzimuca, vèglia / chimuza Translations French grenaille, crublure English riddling Spanish granzas Italian vagliatura, frùscoli German Spreu.
chirchíza , nf, nm: chischiza, chiscuza, chiscuzu Definition orrughedhos de css. cosa e mescamente de linna; moidedha de su foedhare / èssere chiscuza (nau de ccn.)= afrodhieri, bòlliri isciri ammarolla is chistionis allenas Synonyms e antonyms arrogalla, chercuzu, chimuza, frataza, frustigalla, ischimuza, pampodha, piciualla, tzimuca / bodheta, piscinu Sentences ti fetant a chiscuza! ◊ s'ossu a chiscuzu si at fatu! ◊ mi che ant frundhidu che chiscuza 2. est collindhe chiscuza a su fogu ◊ sa chiscuza meda chi bi est afogat su pàsculu 3. no s'intendhet che risos e chiscuzas, ispracadas sentza de àere cabu e coa ◊ est cussu buchimannu chi che at bogadu sa chiscuza, candho nos at agatadu! Surnames and Proverbs smb: Chiscuzzu Etymon ltn. quisquiliae Translations French grenaille, criblure English riddling Spanish salvado Italian vagliatura, frùscoli German Spreu.
coamadérzu, coamadórzu , nf Definition coa de madrelzu, de su postorzu, de s'argiola, su chi dhue abbarrat in s'argiola apustis incungiau su laore Synonyms e antonyms coale, coalina, culischedhu, ischivozu, padriedu Etymon srd. Translations French grenaille, criblure English riddling Spanish monda, criba Italian mondìglia, vagliatura German Spreu.
coscovàtzu , nm: cuscubatzu, cuscuvatzu Definition iscopa de àchina o de sarmentu, sa carena, su chi abbarrat de unu gurdone de àghina apustis istacaos is pibiones; fintzes totu su chi no est granu, foedhandho de su laore Synonyms e antonyms iscovàtzulu, iscopu 1, iscovile, sporra / cerfa, chercuzu, coamaderzu, múndulu 2. issos regollint su ranu e a nois lassant su cuscubatzu Scientific Terminology rbr Translations French râpe, criblure English grape stalk, riddling Spanish orujo, salvado Italian graspo, vagliatura German Traubenstiel, Spreu.
cruscúza , nf, nm: curcuza, curcuzu, cuscutza, cuscuza, cuscúzia, cuscuzu Definition orrughedhos de calecuna cosa (linna, àteru) Synonyms e antonyms afrantzuchena, arremusulla, arrogalla, chercuzu, chirchiza*, cífrinu, cuscuzina, fafaruza, fratamuza, frataza, piciualla, pispisa, romasiza, tzimuca, vèglia / cdh. cuscúcia Sentences su linnaresu essit in chirca de linna bregadina: chimuza, cotichina, frastamaza, frusia o cuscuzedha ◊ nos ant denegadu una manada de curcuza 2. a su sostre de su chelu dia chèrrere furare unu punzu de cuscuzas de istedhos! ◊ su fiadu famidu in arzola no rispetat ranu e ne cuscuzu ◊ cust'orgosa de sos sónnios meos est intipia de cuscutzas umanas (N.Demurtas) Surnames and Proverbs smb: Cuscuzzu Translations French grenaille English riddling Spanish granzas, ahechadura Italian frùscoli, vagliatura German Spreu
ghinína , nf Definition fundhurúgiu o coa de argiola de sighire a pistare e seberare, granu de trigu aortitzu, minudedhu; is granos de trigu orruinau ammesturau cun pedrighedha chi ndhe sèberant candho su trigu dhu faent in chiliru Synonyms e antonyms alzenina, coale, genina*, enina Surnames and Proverbs prb: a ongi fémina no li mancat ghinina Translations French ventage English riddling Spanish despajadura Italian vagliatura German Sieben.
múndulu , nm Definition s'àliga chi si ndhe sèberat de su laore / m. de bentu = molinada de bentu Synonyms e antonyms cerfa, mundidhu Etymon srd. Translations French criblure English riddling Spanish criba, despajadura Italian vagliatura German Spreu, Abfälle (Pl.).


text:
Su Gazetinu, chenàbura 12 de austu de su 2022
Emergèntzia pro su pibitziri – Movet su pranu de sa Regione contras de s’emergèntzia pro su bibitziri in sa Sardigna de Mesu. Dae Casteddu arribat sa nova de s’incarreru de is fainas pro chircare de firmare s’isparghidura de su babballoti e de sa nàschida de un’unidade territoriale pro s’emergèntzia fitosanitària. Dd’at apostivigadu sa Giunta regionale cun una deliberatzione aprovada a tenore de sa proposta de s’assessora regionale de s’Agricultura, Gabriella Murgia, paris cun s’assessore de sa Defensa de s’Ambiente, Gianni Lampis, chi previdet fintzas una filera de agiudos pro is siendas chi ant tentu dannu pro more de s’undada de pibitziri.
S’unidade territoriale pro s’emergèntzia fitosanitària dd’at a fàghere nàschere sa Regione e at a pònnere cambas a is disponimentos natzionales, assegurende su coordinamentu de totu is partes interessadas a custu problema. Nd’ant a fàghere parte rapresentantes de su Servìtziu fitosanitàriu regionale e de cussu natzionale, de is assessorados regionales de s’Agricultura e de sa Defensa de s’Ambiente, de is prefeturas, de is provìntzias interessadas dae s’impestu, de su Corpus Forestale, de sa Diretzione generale de s’Amparu tzivile regionale, de Laore e de Forestas, de is comunes interessados dae s’impestu, de su Dipartimentu de Agrària de s’Universidade de Tàtari, unu rapresentante de ònnia organizatzione agrìcula prus rapresentativa de sa Sardigna e àteros espertos o àteros sugetos chi tenent interessu e chi ddos ant a cunvocare cando serbit pro parare fronte a problemas particulares.
Ocannu s’emergèntzia pro su pibitziri at interessadu prus che totu is territòrios de Golòthene, Bortigale, Lei, Noragùgume, Ortzai, Orane, Oroteddi, Otzana, Silanos e Teti, in provìntzia de Nùgoro; Anela, Benetuti e Illorai, in provìntzia de Tàtari, Sèdilo e Sorradile in provìntzia de Aristanis. In totu, is biddas interessadas sunt bìndighi.
___________________________
Lunis 15 de austu Su Gazetinu no at a essire. Faghende-bos is augùrios de nche passare una Festa de Mesu Austu bella e de pasu, comente totu disigiades, bos damus apuntamentu torra a martis chi benit.
Antoni Nàtziu Garau
Faina fata cun s’agiudu de sa Regione Sardigna – IMPRENTAS 2021-2022 – L.R. 22/2018, art. 22.
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.


text:
iscritziones asilu
UNIONE DE SOS COMUNES DE SU GUILCIER
PROVÌNTZIA DE ARISTANIS
(Abbasanta-Aidumajore-Boroneddu-Ilartzi, Norghiddo, Paule, Sèdilo, Soddie, Tadasune)
ISCRITZIONES A S'ASILU
pro pitzinnos finas a sos tres annos - ANNU 2014/2015
S'Unione de sos Comunes de su Guilcier, cun sede in Ilartzi, faghet ischire chi sunt abertas sas iscritziones a s'Asilu (cabudanni 2014 - trìulas 2015) pro pitzinnos dae sos tres meses a sos tres annos. Sas domandas de iscritzione, con totus sos paperis preguntados, cherent presentadas a sos ufìtzios de sos servìtzios sotziales de sos Comunes de residèntzia intro e non prus a tardu de su 15 de LÀMPADAS DE SU 2014.
Cando sos babbos e sas mammas nch'iscrient a sos fizos, podent finas isseberare s'oràriu chi ddis andat menzus: totu sa die (dae sas 7.45 a sas 15.30), a manzanu ebbia (dae sas 7.45 a sas 13 15) o totu sa die pro tres bortas a sa chida.
Sos mòdulos si nde podent retirare in sos Ufìtzios de sos Servìtzios sotziales in sas dies e in sos oràrios inditados in suta o si nche podent iscarrigare dae sos sitos internet de sos comunes chi faghent parte de s'Unione de sos Comunes de su Guilcier.
Abbasanta
Lunis e mèrcuris
10.00-13.00
Paule
Lunis, 11.00 - 13.00 / 15.30 - 17.00
mèrcuris e chenàbura 11.00 - 13.00 Ilartzi
lunis e 10.00-13.00 15.30-17.30
chenàbura 10.00-13.00
Norghiddo
Lunis e chenàbura 11.00-13.00
Mèrcuris 15.30-17.30 Soddie
Lunedì 10.00-11.00 16.00-18.00
Tadasune
Dal lunedì al venerdì 10.00-13.00
Aidumajore
Dae su lunis a sa chenàbura 11.00-13.00 Boroneddu
Mercuris 15.00 - 18.00
Sèdilo
Martis e giòbia 10.00 - 12.00
Dende cara a totus sas domandas arribadas, una cummissione a posta, numenada dae su responsàbile de su servìtziu, at a aprontare una prima graduatòria de sos pitzinnos amìtidos chi at a èssere publicada in sa sede (Ponte, 1 - Boroneddu) e in s'albu pretòriou de onni comune intro de su 31 de làmpadas de ocannu.
Sa graduatòria benit fata segundu critèrios e puntos inditados in su regulamentu de su servìtziu.
Dae sa die a pustis a cussa de sa publicatzione de sa graduatòria e pro deghe dies sos interessados ant a pòdere faghere reclamos e osservatziones a su responsàbile de su Servìtziu chi, a pustis àere leadu in manu totu, at a aprovare e publicare sa graduatòria definitiva.
Chie tenet deretu a su servìtziu devet cunfirmare de ddu chèrrere pro iscritu. Si non ddu faghet, est comente chi apat renuntziadu.
PRO ND'ISCHIRE DE PRUS, PREGUNTARE A SOS OPERADORES SOTZIALES DE SOS COMUNES DE RESIDÈNTZIA.
Su Responsàbile de de su Servìtziu
F.to Leonardo Depani
Documenti allegati
Strumenti di utilità
Attenzione! Per la consultazione della modulistica, degli allegati e dei documenti firmati digitalmente, è necessario avere installati, sul proprio computer, gli appositi programmi o Readers. Per scaricarli gratuitamente è possibile portarsi alla pagina Programmi utili del portale e seguire le istruzioni.


text:
Wellington
Coordinadas: 41°17′20″S 174°46′38″E / 41.288889°S 174.777222°E
Artìculu in LSC
Wellington est una tzitade de unos 179.500 bividores, capitale de sa Noa Zelanda e sa de tres biddas prus mannas de sa natzione. Est posta a su cabu prus meridionale de s'ìsula de su Norti. Est sa capitale de istadu prus meridionale de su mundu.
Wellington est su tzentru polìticu de sa Noa Zelanda, sa sea de su parlamentu, de is ministèrios, e de is dipartimentos de s'istadu.
Sa bidda est fintzas logu de cultura, calladu de eventos artìsticos e ricu de atraidas. Est logu fitnzas de indùstria tzinematogràfica de iscala mundiale.


text:
In Tula "Cun Pinna e Tinteri… In Atunzu" si chistionat in sardu de sardu
(IlMinuto) - Casteddu, 18 de su mesi de ledàminis - Su Comunu de Tula avalorat a sa língua sarda cun su laboratoriu "Cun Pinna e Tinteri… In Atunzu". Sa proposta est oberta a totus is chi bolint arrexonai in sardu e de sardu. Is letzionis teóricas e pràtigas de su progetu "Cun Pinna e Tinteri… In Atunzu" funt cumentzadas ariseru 17 de su mesi de ledàminis. "Su laboratoriu - afirmat s'Assessori a sa Cultura e a sa Comunicatzioni Francesca Violante Rosso - bolit promòviri a sa conoscéntzia, iscrita e fueddada de sa língua sarda".


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
isgiannàre , vrb Definizione
apèrrere a cropu is gennas; pesare is nues, su si apèrrere e istesiare de is nues in s'aera; fintzes fàere craru
Sinonimi e contrari
isclarire,
isgiarretare,
ispalaciae
Frasi
segretos intregas in manos de istellas, cun alenos pasados chi t'allughent sos ojos velados, chirchendhe de isgiannare mistérios ◊ chirchendhe lughe isgiannada
Etimo
srd.


text:
Lìngua: tataresu o turritanu (famìlia de lìnguas sardu-corsas)
Su biàgiu sighit conca a Tàtari, sa capitale de su nord e unu de sos munitzìpios prus mannos de s’Istadu italianu pro estensione in chilòmetros cuadrados. Tàtari (in tataresu, Sàssari) tenet una situatzione linguìstica cumplessa: in sa tzitade ant cunvìvidu de meda su tataresu (una lìngua de transitzione sardu-corsa) e su sardu, prima chi su monolinguismu italianu si fagheret onnipresente. Su tataresu si faeddat in belle totu sa provìntzia de Tàtari (cun s’etzetzione de s’Alighera), chi includet intre àteras Isthintini (nùmene ufitziale: Stintino) e Posthudòrra (Porto Torres). Pro custu motivu, su tataresu si connoschet puru cun su nòmine de turritanu.
Arribamus a s’ora de pràndere, giustu in tempus pro tastare sa gastronomia de sa tzitade de acordu cun is cussìgios de s’anfitrionu nostru: Futta est unu giòvanu chi cantat in tataresu cantzones prenas de cumpromissu e de trasformatzione. Si contat chi, cando faeddat cun is cumpàngios corsicanos suos (cun is chi at formadu su grupu Isulana familia), ddu faghet in tataresu, e chi s’intercomprensione est prena.
In Sardigna, sa gente de Tàtari est connota pro more de s’umore suo e de is cantzones de festa. Su giornalista de s’Unione Sarda e iscritore tataresu Celestino Tabasso —autore de sa ghia turìstica prus ispassiosa de Sardigna, Forse non fa – Dieci errori da evitare a Cagliari— s’ispiegat, cun gràtzia meda, cale parte de s’istòria est tzerta in sa rivalidade intre is tzitades de Casteddu e Tàtari.
Pro agabbare, Maria Barca —giornalista e portaboghe de su Movimentu de sos Pastores Sardos— cumpartzit s’esperièntzia sua de sardòfona chi bivet in Tàtari, e si frunit craes pro cumprèndere su benidore de su multilinguismu in Sardigna.
A videzzi!


text:
Egitu Antigu
Cun Egitu Antigu s'inditat sa tziviltade chi si fiat isvilupada a longu su riu Nilu partende dae sos istrampos, in su sud e a sa làcana cun s'atuale Sudàn, fintzas a sa foghe in su mare Mediterràneu, pro un'istèrrida totale de unos 1000 km. Cun totu ca su territòriu fiat meda prus mannu, contende una parte manna fintzas de su Desertu Lìbicu-Nubianu, is aposentamentos umanos, giai dae is tempos prus remotos, si fiant isvilupados petzi in sa fasca birde e istrinta a oru de is ribas de su riu.
Giai dae su 3500 a.C., paris cun s'aventu de sa laurera, in piessignu su cultivu de su trigu, de s'orju e de su linu, s'arremonant aposentamentos umanos susetotus a longu de is ribas de su Nilu[1]. Is undadas cada annu de su riu, difatis, favoressiant su cultivu fintzas cun prus de una incùngia pro annu gràtzias a is fundaritzas fertiles meda chi su riu retirende·si·nche, lassaiat subra su terrinu. Custu aiat cumportadu duncas sa netzessidade de compidare, faghere canales e cunserbare sas abbas de manera de assegurare s'abbastu costante, siat pro su sustentamentu umanu, siat pro su de su bestiàmene e de is prantedos.
No est in s'esclùere chi sa matessi netzessidade cumplessa de dèpere pònnere fronte a is abbisòngios acapiados cun sa gestione de sa laurera, e mescamente, de sas abbas de su Nilu, apat favorèssidu sa formatzione de is primas comunidades subra unos cantos territòrios, nointames bene diferentziados politicamente e geograficamente individuàbiles. Tales entidades, a su sòlitu individuadas cun su tèrmine gregu de Nomos, si fiant costituias in pagu tempus in duas entidades geo-polìticas distintas e prus cumplessas. Aici mannu fiat s'importu de su riu Nilu, chi atraessaiat totu su paisu, chi fintzas is denumenatziones de custas duas macro-àreas faghent relatu a su riu: cunsiderende chi is mitzas de su Nilu, mancari in cuss'època non nodidas, depiant èssere in sud, tale si diat nàrrere s'Egitu Artu, mentras, a s'imbesse, s'àrea de su delta, cara a su Mediterràneu, diat èssere inditada che a Egitu Bàsciu.[2]
Culturas vàrias si fiant sighidas pare·pare in sa badde de su Nilu partende dae su 3800 a.C. in su chi est definidu Perìodu Predinàsticu. Una tzèurra de Istadu si podet reconnòschere, imbetzes, partende dae su 3200-3100 a.C. cun sa prima dinastia e s'unificatzione de is duas macro-àreas chi ant a abarrare, comente si siat, semper distintas a puntu chi durante totu s'istòria de su Paisu is soberanos diant fentomare intre is tìtulos issoro su de Sennores de is Duas Terras.
S'istòria de s'Egitu Antigu ammuntat in s'interi unos 4000 annos, dae su 3900 a.C. (cun su Perìodu Predinàsticu) a su 342 a.C. (cun su Perìodu tardu) e contat, dae su 3200 a.C., trinta dinastias regnantes reconnotas àrcheo-istoricamente. A custas tocat a nd'annanghere unas àteras, naradas de còmodu, sende chi faghent relatu a guvernos no autòctonos, prusaprestu frutu de invasiones o de arribbu a su pòdere de regnantes istràngios. Si contat duncas una de 31 dinastias, costituida dae res persianos, una de 32 dinastias matzèdone, chi contat petzi unu soberanu, Lisandru su Mannu, e una de 33 dinastias, mègius connota che a Dinastia tolemàica, nàschida dae s'iscontzu de s'impèriu de Lisandru.
Fintzas medas imperadores romanos, ocupadu s'Egitu, no aiant disdignadu de assùmere su tìtulu de faraone cun titoladura geroglìfica.
Sotziedade[modìfica | modìfica su còdighe de orìgine]
Faraone[modìfica | modìfica su còdighe de orìgine]
Su faraone fiat su soberanu poderosu e incuntrastadu, in pitzu de sa piràmide sotziale chi reiat s'Egitu. Prus deus chi non òmine, incarnatzione de Horus, fìgiu de Osìride, su chi aiat derrotadu su male rapresentadu dae Seth, sa figura de su faraone naschet cun s'artziada a su pòdere de Narmer e s'unificatzione de is Duas Terras suta de un'iscetru ùnicu. Is soberanos de s'Egitu unidu portaiant sa corona sekhemty, chi cheret nàrrere "is duas pòderosas", unione de sa corona Deshret, sa ruja, sìmbulu de s'Egitu Bàsciu, e de sa bianca, hedjet, sìmbulu de s'Egitu Artu, sende chi fiant sennores de is Duas Terras Unidas. In su Regnu Nou e mescamente durante s'època de su faraone Ramses II, gherreri mannu, su faraone portaiat fatu·fatu su gai naradu khepresh, sa corona de gherra, unu cascu biaitu cun ordìngios tzirculares piticos. Custas coronas fiant totus acumonadas dae sa diosa cobra, amparadora de is faraones.
Iscrianos[modìfica | modìfica su còdighe de orìgine]
S'Egitu at tentu sa prus amministratzione articulada de s'antighidade. A is òrdines deretos de su faraone s'agataiat una genia de primu ministru, su visir, chi faghiat de càbudu a s'aparatu amministrativu totu: issu cumandaiat sa gestione de sa giustìtzia, su tesoru e sas intradas fiscales, subraintendiat a is traballos pùblicos. Su visir teniat a su servìtziu suo funtzionàrios medas, seberados in òrdine geràrchicu in is ufìtzios tzentrales e in totu is distritos de su paisu. Sende chi totu sos atos pùblicos fiant registrados e artzivados cun coidadu, is iscrianos formaiant s'ossadura de sa burocratzia egitziana, presentes in sa corte comente fintzas in is prus ufìtzios perifèricos de a tesu, in is esatorias de is impostas, in is campos tzensende su bestiàmene o a mesurende is incùngias, teniant unu rolu primorosu chi non si podiat remplasare, chi giustificaiat s'importu de is mandos issoro. Sa cumplessidade de s'iscriidura geroglìfica recheriat de su restu annos medas de istùdiu, e fiant pagos is chi dda imparaiant.
Rolu de sa fèmina[modìfica | modìfica su còdighe de orìgine]
Cun totu ca sunt pagos is esempros de fèminas egìtzias de su tzetu mèdiu lòmpidas a ammuntare rolos importantes in sa vida pùblica, sa cunditzione de is fèminas in s'Egitu Antigu fiat in generale mègius a cumparàntzia cun sa de sa fèmina in Grètzia o in sa Roma antiga. Fatu·fatu in ausèntzia de is maridos, gestiant diretamente is aziendas o impresas de is cojubes issoro, mancari su rolu primàrgiu issoro fiat ligadu mescamente a sa vida familiare che a mugeres e mamas. In s'àmbitu de sa vida domèstica a issas fiat fidada sa gestione de sa domo e de sa tzerachia impare a su còmpitu de pesare a is fìgios. Foras de sa vida domèstica is posiduras prus comunas fiant is de baddadoras, atitadoras o acumpangiadoras musicales, mentras pro is fèminas bastante ricas de tènnere a is dipendèntzias issoro tzeracas pròpias chi s'ocupaiant de is fìgios, non fiat raru s'impreu che a profumieras, cantadoras, musicheras o satzerdotissas de rangu minore a su servìtziu de calicuna divinidade. Is fèminas teniant autonomia sotziale-giurìdica e podiant eredare, intre is tzetos mèdiu-bàscios sutzediat a s'ispissu chi traballaiant a costadu de sos òmines (comente dimustrant is pinturas in is tumbas) in is traballos agrìculos. Si tenent fintzas novas de fèminas a càbudu de un'azienda de propiedade issoro (Nenofer, durante su Regnu Nou) e de fèminas imbàtidas a acumprire sa professione mèiga (Peseshet durante sa de 4 dinastias). Custa autonomia sotziale elevada de is fèminas egìtzias aiat influentzadu fintzas is deretos de cuddas gregas e romanas (cando is subra-numenados pòpulos aiant conchistadu s'Egitu).[3]
Casta de is satzerdotes[modìfica | modìfica su còdighe de orìgine]
Comente is èsseres umanos, fintzas is deus de s'Egitu teniant una domo “issoro” in terra, su templu; custu cumportaiat chi a tale domo fiant atacados possedimentos fondiàrios, cultivos, bestiàmene, e chi su personale chi s'interessaiat de mantènnere e fàghere prosperare tales possedimentos fiat a is dipendèntzias de su deus. Non petzi massajos, pro custu, ma fintzas totu sos artisanos ispetzializados comente pro esempru, oreris, castiadores de bestiàmene, picapedreris e iscultores, pintores. Responsàbiles de totu is fainas ligadas a su traballu de custu personale fiant is funtzionàrios su cale còmpitu printzipale fiat de serbire su deus in domo sua, de dda mantènnere in òrdine e contivigiare a su bonu andamentu de ogni faina, intre cales fintzas su controllu de is maistrantzas dedicadas a is propiedades de su templu. Intre is vàrios abbisòngios ddoe fiant fintzas is de tipu rituale, a s'ispissu cumplessas meda.
Esèrtzitu[modìfica | modìfica su còdighe de orìgine]
Durante s'Antigu Regnu non bi fiat istada netzessidade de un'esèrtzitu permanente. Cando bi fiat bisòngiu de acarare una currera beduina o sa netzessidade de una fura de gherra, s'organizaiat una leva; fiant duncas reclutados giòvanos chi, una borta acabada sa gherra, torraiant a su traballu de costùmene issoro. Meda prus comunu fiat antimes su reclutamentu de mertzenàrios, in particulare Lìbicos e Nubianos.
Funtzionàrios de Istadu[modìfica | modìfica su còdighe de orìgine]
Pro amministrare s'Egitu su faraone recursaiat a s'agiudu de is rapresentantes suos, cun unu sistema ampru de funtzionàrios, de is cales su prus artu fiat su "visir". Fintzas a sa de 18 dinastias bi fiat istadu unu visir solu pro totu s'Egitu, ma in su regnu de Thutmose III sa funtzione si fiat dopiada e bi fiat istadu unu visir de su sud chi setziat in Tebe e unu visir de su norte chi teniat sede in Eliòpoli. A su visir faghiant cabu totu is brancos amministrativos de s'Egitu e fiant in prus su a chi oe diamus nàrrere ministru de sa gherra, ministru de is internos, cabu de sa politzia egitziana, ministru de sa laurera e ministru de gràtzia e giustìtzia. S'agataiant annotamala àteros tipos medas de funtzionàrios cpmente pro esempru is "maistros de domo mannos", dedicados a amministrare is terras de propiedade de su faraone, cumandantes militares, architetos beros, comente pro esempru su famadu Imhotep chi fiat istadu divinizadu a pustis de si mòrrere, intre is funtzionàrios prus pagu connotos addetos a sa chirca de s'oro e pedras pretziosas.
Pòpulu[modìfica | modìfica su còdighe de orìgine]
Sa massa de sa populatzione fiat formada printzipalmente de massajos chi traballaiant pro is privados, o pro is domìnios règios o is templos, cun unu cuntratu de traballu, registradu in un'ufìtziu istatale, chi definiat pròpiu is prestatziones a is cales is traballadores s'impinnaiant e a is cales is donadores de traballu si depiant atènnere, cun arriscu de èssere tzitados a is tribunales locales; ddoe fiant in prus is allogadores, chi pigaiant a traballare, cun unu cuntratu iscritu, una tzerta terra paghende unu tantis. S'agataiant fintzas is operajos de s'istadu, addetos a is cavas e a is minas. Annotamala ddoe aiat sa classe artisana, massimamente urbana, formada dae gente lìbera: maistros de linna, samunadores, paneteris, lacheris, mistros de muru. B'aiant is cummertziantes e, mescamente in is tzitades de su Delta, is marineris, chi esertzitaiant su cummèrtziu marìtimu cara a Creta, Tzipru, su Lìbanu, esportende e importende. Un'àtera classe, sa prus bàscia, fiat formada dae persones chi parteniant a su re o a is templos, o a is privados: òmines incarrigados susetotus de su traballu de is campos e fèminas incarrigadas susetotus de atèndere is domos.
Limba[modìfica | modìfica su còdighe de orìgine]
Sa limba egìtzia est una limba afro-asiàtica setentrionale ligada in manera istrinta a su bèrberu e a is limbas semìticas.[4] A pustis de sa limba sumera bantat s'istòria prus longa de cale si siat àtera limba, sende chi s'agatant esempros iscritos dae su 3200 a.C. tzirca fintzas a su Mesuevu e abarrende impreada che a limba faeddada fitnzas pro tempus prus longu. Is fases de sa limba egìtzia si partzint in: antigu egitzianu, mèdiu egitzianu (o egitzianu clàssicu), tardu egitzianu, demòticu e coptu.[5] Is iscritos egìtzios no ammustrant diferèntzias dialetales in antis de sa fase copta, ma cun probabilidade sa limba fiat faeddada in variedades dialetales regionales a inghìriu de Menfi e a fatu in Tebe.[6]
Sa limba de sa fase prus antiga fiat una limba sintètica, chi a pustis si fiat fata prus analìtica. Su tardu egitzianu aiat isvilupadu artìculos determinativos e indeterminativos, chi remplasant is sufissos flessivos prus antigos. B'est unu càmbiu in s'òrdine de is paràulas, dae su prus betzu vèrbiu-sugetu-ogetu a su prus reghente sugetu-vèrbiu-ogetu.[7] Is iscriiduras geroglìfica, ieràtica e demòtica egìtzias sunt istadas a fatu remplasadas dae s'alfabetu coptu (derivadu dae su gregu), prus econòmicu e simpre respetu a sas iscriiduras pretzedentes. Su coptu est galu impreadu in sa liturgia de sa crèsia ortodossa copta e rastas de issu s'agatant in s'àrabu egitzianu modernu.[8]
Religione[modìfica | modìfica su còdighe de orìgine]
Sa religione de s'antigu Egitu ammustrat una cumplessidade de creèntzias estrema e una truma de divinidades, in unu politeismu fatu·fatu confùndidu e contraditòriu. Custa cumplessidade s'ispricat cun is ingènneros medas chi ant fatu, in su colare de is sèculos, agiuntas a is creèntzias primitivas. Su chi cumparit contraditòriu in is cuntzetos teològicos e religiosos s'ispricat cun sa mentalidade egitziana singulare chi non fuiat dae su contraditòriu e cun sa tendèntzia a su sincretismu chi assimilaiat divinidades diversas e a s'ispissu intre issas e issas istesiadas meda. A s'internu de custa pletora politeìstica si distinghent unas cantas currentes comente sa de su cultu de sos animales. Unas cantas divinidades tenent prus importu mannu in perìodos istòricos determinados, àteras sunt criadas de bellu nou e a coa burradas dae s'istòria egitziana (bastat ammentuare su deus de Akhenaton). Unos cantos deus sunt bogados dae culturas orientales, in piessignu cando s'Egitu tenet raportos e cambiapares personales cun s'Àsia minore, e intre de issos tocat a ammentare Baal, Astarte e Anat.
Riferimentos[modìfica | modìfica su còdighe de orìgine]
- ↑ Peter N. Stearns, The Encyclopedia of World History, 2001.
- ↑ Nicolas Grimal, Histoire de l'Égypte ancienne, Fayard, 1988.
- ↑ Eva Cantarella e Giulio Guidorizzi, POLIS, p. 64.
- ↑ Loprieno (1995b) p. 2137
- ↑ Loprieno (2004) p. 161
- ↑ Loprieno (2004) p. 162
- ↑ Loprieno (1995b) p. 2137–38
- ↑ Vittman (1991) pp. 197–227


text:
Famìlia
Articulu in nugoresu
Sa famìlia est s'istitutu chi tènet prus impòrtu in cada sotziedade umana, fundàda in supra de sa cunvivèntzia e de sa coja, chin sos caratteres de escrusividàde, firmèsa e responsabilidàde: pro mèdiu de custos sa sotziedade etòttu si torrat a produìre eternàndesi, tantu in su pianu biologicu cantu in cussu curturale.
In sa curtura de Ponente sa famìlia est unu grùstiu de pessònes chi tènen unu càrchi ligàmine, chi bènzat dae sa lèze, cunsambenidàde, còja, mannos a communu o atteru gàlu, pro esèmpiu: custu no nche bòcat su fattu chi bi àpat sotziedades, sènde non otzidentales, chi pèssan a sa famìlia in attera manèra chi non siat su sàmbene.


text:
Tra le tante produzioni degli ultimi vent’anni, oltre a quelle già menzionate, qui di seguito un elenco delle più significative.
2001-2010
Attila, Teatro Comunale di Firenze, regia di Franco Ripa di Meana; Tannhauser, Parco della Musica di Roma, regia di Daniele Abbado; Simon Baccangra, Maggio Musicale, regia di Peter Stein; Giulio Cesare, Teatro Real di Madrid, regia di Luca Ronconi; Turandot, Teatro Comunale di Modena, regia di Giuseppe Frigeni; Giulio Cesare, Teatro Comunale di Bologna, regia di Luca Ronconi; Alfonso ed Estrella (Schubert), Teatro Lirico di Cagliari, regia di Luca Ronconi; Elektra, Teatro San Carlo di Napoli, regia Klaus Gruber scenografia di Hanselm Kiffer.
Concerto di Irvine Arditti su musiche di J. CAGE, Teatro Dal Verme, Milano; Cavalleria Rusticana e Pagliacci, Teatro dell’Opera di Tokyo, regia Lorenzo Mariani; Fidelio, Teatro dell’Opera di Los Angeles, regia Pierluigi Pier’Alli; Tempo del volo sospeso, Tetro Valli di Reggio Emilia, regia di Franco Ripa di Meana; Tancredi, Teatro Real di Madrid, regia di Jannis Kokkos; Barbablu, Teatro Operà di Garnier Parigi, regia Fura des Baus; Sansone e Dalila, Teatro di St. Etienne, regia di Jean Cristophe; I Lombardi alla Prima Crociata, Teatro San Carlo di Napoli, regia di Giancarlo Cobelli; L’Equivoco Stravagante, Rossini Opera festival, regia di Emilio Sagi; Ermione, Rossini Opera festival, regia di Daniele Abbado; L’imbalsamatore, Festival Chigiano della musica a Siena, regia di Giorgio Battistelli; La Princesse Jaune di Louis Gallet, Festival Chigiano della musica a Siena regia Mietta Corli; Cenerentola, Teatro Petruzzelli di Bari, regia Daniele Abbado; Aida, Teatro Massimo/Teatro di Verdura di Palermo, regia di Franco Ripa di Meana; Moise et Pharaon, Opera di Roma, regia Pierluigi Pier’alli, direttore d’orchestra Riccardo Muti.
Nel 2010 per la prima volta all’Opera di Roma viene messo in scena il Moises di Rossini sempre con la regia di Pier’Alli con il coreografo d’eccezione Shen Wei, la direzione del maestro Muti e le luci di Guido Levi.
2011-2019
Pergolesi all’Olimpiade, Teatro San Carlo di Napoli, regia Roberto De Simone; Capuleti e Montecchi, Teatro dell’Opera di Monaco, regia Vincent Boussard; Otello, Sächsische Staatsoper, Dresden regia Vincent Boussard, costumi Christian Lacroix; Turandot, Regia Frigeni (Teatro Sociale di Como – AsLi; Teatro Fraschini di Pavia; Teatro Ponchielli di Cremona; Teatro Grande di Brescia); Lucia di Lammermoor, Opéra National de Paris Opéra Bastille, regia Andrei Serban; Madama Butterfly, Staatsoper Hamburg, regia Vincent Boussard, costumi Christian Lacroix; Elektra, Teatro di San Carlo, Napoli regia Grüber, Hammer; Un ballo in maschera, Gran Teatre del Liceu, Barcelona regia Vincent Boussard, costumi Christian Lacroix; Il giorno in cui ci siamo incontrati e non ci siamo riconosciuti, Napoli Festival 2014, regia Giuseppe Sollazzo, costumi Lili Kendaka: I Capuleti e i Montecchi, Lithuanian National Opera and Ballet Theatre, Vilnius, regia Vincent Boussard; Il flauto magico Teatro Verdi di Salerno, regia Mariano Bauduin; Tosca, Teatro Regio di Parma regia, Joseph Franconi Lee; Un ballo in maschera, Teatro Regio di Parma regia Marina Bianchi; Manon, Korea National Opera, Seoul regia Vincent Boussard, scene Vincent Lemaire.


text:
L’elisir d’amore “C’erano una volta due bergamaschi” Operashow della Bottega Donizettia cura di Alex Espositodrammaturgia di Alberto Mattiolimusiche di Gaetano Donizetti, Jacques Offenbach, Gioachino Rossini, Wolfgang Amadeus Mozart, Arrigo Boito, Hector Berlioz Donizetti Opera Ensemble, pianoforte Michele D’Elia direttore Alberto ...
Sesso e religione in un pessimo Don Giovanni a Roma
MOZART Don Giovanni A. Arduini, M.G. Schiavo, J.F. Gatell, A. Di Matteo, S. Jicia, V. Priante, E. Cordaro, M. Croux; Orchestra e Coro del Teatro dell’Opera di Roma, direttore Jérémie Rohrer regia Graham Vick scene Samal Blak costumi Anna Bonomelli ...
Errori e orrori di un doppio Rossini romano
ROSSINI La cenerentola S. Malfi, J. F. Gatell, G. Caoduro, A. Corbelli, D. Mizzi, A. Vestri, M. Mimica; Orchestra e Coro del Teatro dell’Opera di Roma, direttore Alejo Perez, regia Emma Dante. Roma, Teatro dell’Opera, 26 gennaio 2016 ROSSINI Il ...
Ad Asti assegnato a Juan Francisco Gatell il premio «Aureliano Pertile»
PREMIO «AURELIANO PERTILE» 2015 musiche di Mozart, Rossini, Bellini, Donizetti, Verdi, Boito, Puccini; tenore Juan Francisco Gatell soprano Valentina Cotrone mezzosoprano Sara Rocchi baritono Alberto Cazes pianoforte Beatrice Benzi Asti, Teatro Alfieri, 28 ottobre 2015 Ogni anno l’Associazione Amici della ...


text:
Gesùs
Gesus de Nazaret, pro sos cristianos est su Fillu de Deus, e benit tzerriau cun tantos ateros nomenes: est a narrere, su Nazarenu, su Messia o Cristu, su Sarbadore, su Redentore. Propriamente su nòmene Gesus bolit nai Sarbadore.
Segundu is cristianus Gesus est bennidu in custu mundu dusmila annus fai. A su tempus in su cale fiat imperadore Cesare Augustu, comente narat su Vangelu de Luca. Est naschidu in Betlem, pro batire sa paghe, sarbamentu a sos òmines chi lu fint isetende, comente si leghet in sa Bibbia. Ischimus su nòmene de sa mama, Maria de Nazaret. Gesus at bividu in pitzinnia e gioventude in Nazaret.
Inoghe at trabagliadu faghinde su mastru de ascia e cando teniat trint'annos at comintzadu a preigare. Si leghet in sos Vangelos chi s'incomintzu fut: "Su regnu de Deus est vicinu, cunbertidebos e creide a su Evangelu". In sos vangelos si leghet su chi Cristu at fatu e s'insegnamentu chi at lassadu.
S'insegnamentu sou lughede in sas parabulas o contos chi at contadu pro faghere cumprendere medas cosas de Deus, de s'òmine, e de su destinu de s'òmine, chi bivet subra sa terra ma est destinadu a una vida chi non acabat mai. Cristu mutiat Deus " Su Babbu meu", e cando faeddaiat de sos òmines de Deus naraiat " Su Babbu bostru".


text:
Sas fàbricas architetònicas de edade sabàuda
Unas cantas fàbricas tzitadinas de importu, duradas a longu meda, marcant su momentu de passàgiu de sa Sardigna dae sos res de Ispagna a sos soberanos sabàudos.
Unas cantas fàbricas tzitadinas de importu, duradas a longu meda, marcant su momentu de passàgiu de sa Sardigna dae sos res de Ispagna a sos soberanos sabàudos.
In su 1714 acabant, cun su portzu de fatzada decoradu dae iscultores lombardos e genovesos, sos interventos edilìtzios tardobarocos in sa seu de Santu Nigola in Tàtari, a s'inghitzu romànica, torrada a acontzare in edade aragonesa, dae semper su puntu de apògiu monumentale de su tzentru istòricu tzitadinu. Intre su 1674 e su 1712 est fraigadu su cumplessu gesuìticu de Santu Micheli in Casteddu, sinnadu dae una fatzada tardobaroca poderosa chi pertocat in realidade su portzu postu a costàgiu de sa crèsia pesada moende dae foras cara a intro, cun decoros de creze ibèrica. Sighende su filu de sa traditzione tardomanierista de su logu, inghitzada dae sa seu casteddaja e rennoada feti dae sos decoros barocos, si costruet sa sea de Santu Pedru in Ales, fraigada intre su 1686 e su 1725 suta sa diretzione de Domenico Spotorno.
Intre su de XVIII e su de XIX sèculos in su tzentru istòricu de Aristanis si cumentzant a fraigare monumentos de importu chi galu oe sunt sos prus nòdidos e marcados de sa tzitade. Sa sea de Santa Maria Assunta, finas a cussu tempus configurada a àula romànica (primas deghinas de su de XII sèculos), cun transetu gòticu-italianu (mesidade de su de XIV sèculos), a inghitzare dae su 1745 est torrada a fraigare. Sa recostrutzione mentovada presentat una planimetria chi sighit galu sa moda tardomanierista rennoada, in sa fatzada, in sas maneras chi in sos tempos in fatu de fàbrica marcant su passàgiu nou e graduale dae su barocu cara a su neoclàssicu, destinadu a s'afirmare a printzìpiu de su de XIX sèculos.


text:
Si fait a sciri a totu is studiantis residentis in su Comunu de Siamanna chi ant frecuentau cun profetu is scolas segundàrias de primu e de segundu gradu in s’annu scolàsticu 2021/2022 ca su 7 de santuaini de su 2022 scadit su tempus po presentai sa domanda po sa bussa de stùdiu.
Sa bussa de stùdiu s’at a giai cunformas a cantu stabiliu in su regulamentu comunali e duncas:
· Podint presentai domanda totu is studiantis residentis in su Comunu de Siamanna, scritus a sa de duus e a sa de tres classis de sa scola segundària de primu gradu e de sa primu a sa de cincu classis de is scolas segundàrias de segundu gradu, e finsas is studiantis chi in s’annu scolàsticu 2021/2022 ant frecuentau sa de cincu classis de sa scola segundària de segundu gradu.
· At a essi pigada in cunsideru sa mèdia de is votus pigaus s’annu innantis a cussu frecuentau candu si fait sa domanda, est a nai s’annu de scola 2021/2022;
· Po is iscritus a su primu annu de is scolas segundàrias de segundu gradu s’at a pigai in cunsideru sa mèdia de is votus de sa tertza mèdia
· Po is studiantis chi ant acabbau is scolas segundàrias de segundu gradu s’at a pigai in cunsideru su votu de diploma/maturidadi
· Podint fai domanda is studiantis chi tenint custa mèdia:
§ scola segundària de primu gradu: sa mèdia de is votus de 8
§ scola segundària de segundu gradu: sa mèdia de is votus de 7,5
§ classi cuinta de sa scola segundària de segundu gradu: votatzioni 80/100
Sa mèdia de is votus s’at a carculai sena ponni in contu su votu de religioni, de educatzioni motòria e de cumportamentu.
Non podint fai domanda is chi ant acabbau s’annu 2021/2022 cun dèpidus formativus.
Sa domanda bolit presentada a intru, e no a pustis, de su 7 de santuaini de su 2022, paris a custus documentus:
còpia de su documentu de identidadi de chi presentat sa domanda;
documentu innui nci siant totu is votus de s’acabbu de s’annu scolàsticu 2021/2022;
poi s studiantis chi fiant in sa classi cuinta de sa scola segundària de segundu gradu tocat a presentai su documentu innui arresurtat su votu de diploma/maturidadi
De ocannu fait a presentai is domandas no in paperi sceti ma finsas in modalidadi telemàtica intrendi a su sportellu online cun su SPID o sa CIE.
Sa domanda online po sa bussa de stùdiu fait a dda fai intrendi a custu link Domanda on line po sa bussa de stùdiu 2021/2022 .
Po totu is àterus informus fait a pregontai in s’Ufìtziu amministrativu de su Comunu in custus oràrius:
de lunis a cenàbura mangianu de is 11.00 a is 13.00, martis a merii de is 15.30 a is 17.30.
Su mòdulu po fai sa domanda fait a ndi ddu scarrigai de su giassu istitutzionali de su Comunu de Siamanna o a ndi ddu pigai de s’esposidori postu a chirru de foras, a canta a s’intrada de munitzìpiu.


text:
Murcia
Coordinadas: 37°59′10″N 1°07′49″W / 37.986111°N 1.130278°W
Artìculu in LSC
Murcia est una tzitade de unos 436.900 bividores de s'Ispagna meridionale, cabulogu de sa comunidade autònoma de Murcia.
Bidda de sete in Ispagna a nùmeru de bividores, Murcia est tzentru de cummèrtzios e de indùstria e s'agatat in mesu in mesu de unu territòriu fèrtile, chi retzit abba de su frùmene Segura.
Est sede de obispadu e de tres universidades (Espinardo, Mercede e Ucam), chi nde faghent logu pro studentes, meda abitadu fintzas de Erasmus.


text:
Ulassa
Coordinadas: 39°48′42.12″N 9°29′56.28″E / 39.811701°N 9.498968°E
logudoresu · LSC · nugoresu
Ulassa est una bidda de 1.613 abitantes de sa Provìntzia de s'Ogiastra.
Geografia[modìfica | modìfica su còdighe de orìgine]
Ulassa est posta in su coru de s'Ogiastra, in mesu de is montis. Su territoriu comunali est de 122 Km2, chi andat de sa bidda a sa làcana de sa Provìntzia de Casteddu. Sa bidda est posta intra mesu su Tacu a nord e su monti Tisiddu a sud: in is peis de su Taccu due funti una bella pariga de grutas, sa prus connota est sa Gruta de Su Màrmuri chi est longa prus de 800 metrus, est su principali logu po is turistas de sa zona.
Cullegamentos de foras[modìfica | modìfica su còdighe de orìgine]
- Giassu Istitutzionali de su Comunu
- Giassu de sa Pro Loco Archiviadu su 26 cabudanni 2008 in s'Internet Archive.


text:
Càucasu
Coordinadas: 42°15′40″N 44°07′16″E / 42.261111°N 44.121111°E
Artìculu in LSC
Su Càucasu (in azeru: Qafqaz; in russu: KaBkaз/Kavkaz; in georgianu კავკასიონი/Kawkasioni; in armenu: Կովկաս/Kovkasum; in turcu: Kafkas; in persianu: قوقاز) est una regione naturale posta a sa làcana intre Europa orientale e Àsia otzidentale, su mare Nieddu e su mare Càspiu, chi contat una cadena de montes propia, sa cadena de su Càucasu e is bàsciuras chi ddi istant a inghìriu, pro una longària totale de unos 1.200 km.
Su pitzu chi arribat a artària majore est su monte Elbrus, cun 5.642 metros subra su mare, ma s'agatant fintzas àteros montes chi imbatent a prus de 5.000 metros, comente fintzas a prus de 4.000.
Sa regione bantat istòria bariada e antiga, sende chi est istada bìvida e s'agatat a sa rughera de numerosos pòpulos e tziviltades, dae chi nde dependent is atuales componiduras ètnicas, religiosas e linguìsticas.
Mancari geograficamente fatzat mescamente parte de s'Àsia, culturalmente su Càucasu est cunsideradu istrintamente ligadu a s'Europa.
Subregiones[modìfica | modìfica su còdighe de orìgine]
S'àrea podet èssere partzida in duas subregiones:
- Càucasu de su sud o Transcaucàsia, chi pertocat sa costera meridionale de is montes de su Càucasu Mannu, in ue s'agatant tres istados indipendentes:Armènia, Azerbaigian e Geòrgia. Custa subregione est fatuvatu inclùdida in s'Oriente Mèdiu.
- Càucasu de su Norte o Ciscaucàsia, chi pertocat sa costera setentrionale e apartenit a sa Federatzione Russa, ispartzidu in sete repùblicas autonomas: Cecènia, Ossètzia de su Norte, Inguscètia, Kabardino-Balkaria, Karachàevo-Cherkesia, Adighesia e Dàghestan. Custa subregione est inclùdida in s'Europa orientale.
Istados caucàsicos[modìfica | modìfica su còdighe de orìgine]
A sa regione appartenent is istados indipendentes chi sighint:
- Armènia
- Azerbaigian
- Nagorno-Karabakh (Territòriu pretèndidu dae s'Azerbaigian e indipendente de facto)
- Geòrgia
- Abcàsia (Territòriu pretèndidu dae sa Geòrgia e indipendente de facto)
- Ossètzia de Sud (Territòriu pretèndidu dae sa Geòrgia e indipendente de facto)
- Rùssia
Su territòriu suta guvernu russu est cumpostu dae 7 entidades federàles:
- Cecènia
- Dàghestan
- Inguscètia
- Kabardino-Balkaria
- Ossètia de su Norte
- Kraj de Stavropol'
- Karachàevo-Cherkesia


text:
Celesti tesoru
Rit. Celesti tesoru d’eterna allegria
dormi vida e coru, riposa a ninnia.
Reposa Segnore, dormi fillu amadu
a terra mandau po su peccadori,
dormi cun amori ti canta Maria.
Cun sensu giucundu avverau s’esti
s’annunziu celesti de paxi a su mundu;
t’amo in su profundu de s’anima mia.
Tui ses chi dilettas montagnas e selvas
is ferocis belvas rendi mansuetas
se de is profetas illustri decoru.
Virtudi divina Deus umanau
de s’omine amau speranza continua,
rosa pellegrina bellu prus de s’oru.
Umilis pastoris chi vigilandu seis
benei ca bides celesti splendidori;
grazias e favoris dona su Messia.
Dormidi Bambinu, dormi caru fillu,
dormi caru fillu, dormi Gesuinu,
dormi in custu sinu de mamma Maria.
Tottus ti ammiranta, tottus ti adoranta,
tottus s’innamoranta, tottus ti suspiranta;
is raius ispiranta paxi e allegria.
In su chelu intonanta innus de allegria
de Rei e Messia titulus ti donanta
is santusu coronanta su Deus insoru.
Soli risplendenti de raius doraus
tottus ti amminaus Reu onnipotenti,
su prius eccellenti de sa gerarchia.
In tui esti amori, in tui esti scienzia,
tui ses Redentori, tui ses sapienzia
summa onnipotenzia t’ammiru e t’adoru.
Paxi o Redentori, paxi domandaus,
paxi t’imploraus, paxi o Redentori,
paxi cun amori ti domanda Maria.
Dormi cun riposu suavi e continu,
Deus unu e trinu de coru piedosu
in chelu ses gosu in terra allegria.
Si mamma ti caldada, su mundu ti onorada,
su chelu ti adorada, s’inferru s’ispantada,
sa grazia t’amantada, cun s’anima mia.


text:
Su Gazetinu, lunis 22 de onniasantu de su 2021
Is matas noas chi ant a fàghere torrare a nàschere su Monteferru e sa Pianalza – Ddoe fiant fintzas pipios meda, immàgine de su cras, de su benidore, prantende is matigheddas noas de olia chi ant a fàghere torrare a nàschere su Monteferru e sa Pianalza degolliados s’istadiale passadu dae su fogu mannu chi at semenadu dannos, dolore e tristura. Una festa de is matas particulare cussa de eris, a pustis de una die de dibatos in ue nd’est essidu a campu su bonucoro de gente meda chi est agiudende custu territòriu in sufrimentu. Cuncordadu dae s’Assòtziu Monteferru, s’addòbiu de Cùglieri at postu paris a espertos, amministradores e voluntàrios. Est istadu unu cunfrontu de importu, in ue s’est meledadu in contu de su chi est acontèssidu e chi est serbidu pro pintare is bias chi ant a permìtere a su Monteferru e a sa Pianalza de si torrare a abbiatzare.
“Solu ponende paris is fortzas is comunidades nostras ant a pòdere torrare a mòvere e is istitutziones pùblicas depent agiudare is progetos chi bolent investire in sa mòvida noa”, at decraradu Pier Paolo Arca, presidente de s’Assòtziu Monteferru. Sìndigos a amministradores si sunt decrarados de acòrdiu, aici etotu comente is rapresentantes de is assòtzios e de is entes presentes. Una voluntade de collaboratzione chi at a serbire a favorèssere sa nàschida noa de s’ambiente e de s’economia de cussas biddas.
Antoni Nàtziu Garau
—–
Attività realizzata col contributo della Regione Sardegna – IMPRENTAS 2020-2021. LR 22/2018, art. 22
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.


text:
Rimborsu viàgiu istudiantes
COMUNE DE NORGHIDDO COMUNE DI NORBELLO
PROVÌNTZIA DE ARISTANIS PROVINCIA DI ORISTANO
SERVÌTZIU AMMINISTRATIVU, CULTURALE, ISTRUTZIONE, ISPETÀCULU E ISPORT
Pratza Munitzìpiu, 1 - CAP 09070 - (0785/519920 - fax 0785/51348 - P.IVA 00077710952
BANDU PRO RIMBORSU ISPESAS VIÀGIU ISTUDIANTES PENDULARES
CHI FRECUENTANT ISCOLAS SEGUNDÀRIAS E ARTÌSTICAS CHI NON BI SUNT IN SU
TERRITÒRIU INTERCOMUNALE - ANNU ISCOLÀSTICU 2015/2016.
SU RESPONSÀBILE DE SU SERVÌTZIU
*In atuatzione de sas LL.RR. n. 31/84, n. 25/93, n. 5/2009;
*in esecutzione de sa deliberatzione de sa Giunta Comunale n. 76 de su 21.07.206,
COMÙNICAT A MANERA PÙBLICA
ca su Comune de Norghiddo, cheret fàghere su rimborsu ispesas viàgiu a sos istudiantes pendulares, residentes in su comune, chi in s'annu iscolàsticu 2015/2016, ant frecuentadu Iscolas Segundàrias Superiores e Artìsticas istatales o autorizadas a cuntzèdere tìtulos de istùdiu reconnotos dae s'Istadu, chi non bi sunt in su territòriu intercomunale, chi tenent unu nùcleu familiare cun unu rèdditu I.S.E.E. (Indicadore Situatzione Econòmica Ecuivalente) paris o prus bassu de € 14.650,00;
Pro pòdere benefitziare de su rimborsu, s'istudiante o, si no at lòmpidu sos 18 annos, su rapresentante legale, depet presentare, impreende su mòdulu de domanda aprontadu, regulare istantza firmada, de cunsignare in busta serrada, a s'Ufìtziu Protocollu, a intro de chenàbura 19 de austu 2016, paris cun:
a) sa decraratzione ISEE, chi siat vàlida, fata dae unu CAAF cumpetente;
b) sa decraratzione sostitutiva chi atestat sa frecuèntzia;
c) sos billetes de viàgiu chi pertocant su rimborsu;
d) sa fotocòpia de unu documentu de identidade de sa persone chi faghet sa decraratzione
- A foras de sa busta depet èssere indicada, in prus de s'imbiadore, s'iscrita ''LL.RR. 31/84, 25/93, - Rimborsu ispesas viàgiu istudiantes pendulares, annu iscolàsticu 2015/2016''
Lòmpida s'iscadèntzia pro presentare sas domandas, at a èssere fata una graduatòria, in ue ant a èssere istabilidas tres categorias de rèdditu ISEE chi pro ognuna sunt prevididas pertzentuales diferentes de rimborsu:
Rèdditu % de rimborsare
dae € 0 a € 7.000,00 80
dae € 7.000,01 a € 10.000,00 60
dae € 10.000,01 a € 14.650,00 40
In prus, istabilit, ca:
a) ant a èssere esclùdidos dae sa graduatòria sos chi tenent unu rèdditu prus artu de su chi s'est istabilidu (€ 14.650,00);
b) su rimborsu pertocat sas ispesas tentas, chi si podent documentare, ca est istadu leadu unu mezu pùblicu; s'ant a rimborsare sas ispesas chi pertocant s'impreu de su mezu pùblicu prus cumbeniente a s'Amministratzione comunale;
c) su rimborsu at a èssere adeguadu a su percursu chi serbit pro arribare a s'iscola prus acanta chi siat sa matessi seberada dae s'alunnu, chi podet seberare s'Istitutu iscolàsticu prus a tesu, ma su rimborsu at a èssere adeguadu a su percursu pro lòmpere a su prus acanta;
d) a sos istudiantes traballadores in règula cun s'ISEE, chi non leant su mezu pùblicu pro resones de oràriu, at a èssere rimborsadu s'importu de s'abonamentu mensile comente a sos istudiantes de uguale destinatzione e de sa matessi categoria de rèdditu;
e) sos istudiantes traballadores chi non tenet ispesas documentadas, depent presentare unu tzertificadu de frecuèntzia, riferidu a s'annu de cumpetèntzia, dadu dae s'Istitutu de apartenètzia;
f) sa tzertificatzione ISEE depet èssere vàlida.
g) Si totu su dinare chi serbit pro sos rimborsos at a èssere de prus de su dinare destinadu in bilantzu, sas pertzentuales de rimborsare ant a èssere riduidas in proportzione;
h) Sa diferèntzia de su dinare non rimborsadu, podet èssere erogada cun àteru dinare de àteras assignatziones istraordinàrias pro su diritu a s'istùdiu (L.62/2000).
NORGHIDDO su 1 de austu 2016
Publicadu in s'Albo Pretòriu Comunale dae su 01.08.2016
Allegadu a sa determinatzione de su Responsàbile de su Servìtziu n. 276 de su 01.08.2016
SU RESPONSÀBILE DE SU SETORE
Rag. Francesco Schirra
Domanda
A su Responsàbile de su Setore I
Comune de Norghiddo
S_sutascrit__ ______________________________________________________________________
nàschid__ in_______________________________su_____________________ e residente in
Norghiddo in sa carrera________________________________________________, n. ______,
tel. ______________________, comente legale rapresentante de s'istudiante ________________
________________________________________________, nàschid__ in ___________________
_______________________________________________, su__________________________, chi
in s'annu iscolàsticu 2015/2016 at frecuentadu sa classe__________________________________
de s'Istitutu ______________________________________________________________________
di ______________________________________________________________________________
PEDIT
chi s'istudiante subra mentovadu siat ammìtid ___ a su benefìtziu chi pertocat su rimborsu ispesas de viàgiu pro sos istudiantes pendulares, residentes in su Comune de Norghiddo, chi in s'annu iscolàsticu 2015/2016 ant frecuentadu Iscolas Segundàrias Superiores e Artìsticas Istatales o autorizadas a dare tìtulos reconnotos dae s'Istadu e chi non bi sunt in su territòriu intercomunale, ischende ca chie si siat fatzat decraratziones farsas est punidu cunforme a su còditze penale e a sas leges pretzisas in matèria e pro sos efetos de s'art. 46 D.P.R. n. 445/2000; pro custu decrarat ca sas ispesas tentas sunt de € _____________________________.
Si allegat:
1) Tzertificatzione ISEE vàlidu;
2) Decraratzione sostitutiva chi atestat sa frecuèntzia iscolàstica;
3) Billetes de viàgiu chi si pedit su rimborsu (pro sos istudiantes traballadores e sos istudiantes chi non tenent documentatzione giustificativa, su tzertificadu indicadu a su puntu n. 2);
4) Fotocòpia documentu identidade de chie decrarat.
Norghiddo _________________ còd fisc. _ /_/ _/ _/ _/ _/ _/ _/ _/ _/ _/ _/ _ /_/ _/_/
Firmadu______________________________


text:
Dies internationalis impuberium innocentorum victimarum de incursione
Dies internationalis impuberium? innocentorum? victimarum de? incursione? est dies inter gentes die 4 Iunii cuisque? anno celebatur? ad impuberium? victimarum civilium qui violentiam? physicae? et psychicae? subiecti sunt scere? et protegere pomovendum?, decreta a Conventu generali Consociationis Nationum.[1]
Origo diei est resolutio Conventus generalis Consociationis Nationum apud? Bellum Libanense anno 1982, a? quo cives et impuberes Palaestini? ab incursione magna Israëli? violentiam subiecti sunt, decreta die 19 Augusti 1982.[2]
Notae[recensere | fontem recensere]
- ↑ De die a Nationibus Unitae?
- ↑ Resolutio conventus generalis Consociationis Nationum, E-7/8